Raţionamentul de exorcizare. Toate medicamentele pe care le folosim au efecte adverse care sunt menţionate, cum e firesc, în prospectele lor. Aspirina de pildă are printre efectele adverse serioase hemoragii digestive la adult sau encefalopatie la copil. Rare şi ele, dar nu atât de rare ca efectele adverse ale vaccinurilor. Şi despre avioane putem spune că au efecte adverse: uneori cad şi atunci toţi pasagerii mor. Şi maşinile au efecte adverse: anul trecut în România au murit 1819 oameni în accidente rutiere. Mult mai mulţi decât toate efectele adverse serioase cauzate de vaccinuri.

Raţionamentul de exorcizare. În secolul 14 nu existau „chimicale”. Totul era organic: mâncarea, leacurile, şi nu existau vaccinuri. Cu toate acestea speranţa de viaţă era sub 50 de ani, iar mortalitatea infantilă uriaşă. Din cei 8 fraţi ai filozofului Immanuel Kant, jumătate au murit când erau copii. Literatura medicală românească de acum un secol este plină de lamentaţiile medicilor cu privire la numărul mare de copii morţi înainte de a împlini un an: 13.800 anual.

Raţionamentul de exorcizare. Vaccinurile previn, nu tratează. Companiile farma ar câştiga mult mai bine dacă ne-ar lăsa să ne îmbolnăvim de poliomielită sau de difterie şi ne-ar vinde apoi o grămadă de medicamente şi ne-ar prescrie multe investigaţii medicale pentru a ne vindeca. Este arhicunoscut că pentru industria medicală prevenţia este o afacere proastă. E mai profitabil să tratezi o boală decât să o previi.

Raţionamentul de exorcizare. Dacă anticorpii din laptele matern protejează copilul până într-un an, atunci de ce în secolul 19 copiii până într-un an mureau pe capete? Pe atunci laptele matern nu conţinea anticorpi?

Raţionamentul de exorcizare. Difteria, rubeola, tusea convulsivă sunt toate boli foarte contagioase cu transmitere pe calea aerului. Din câte ştim încă nu s-a inventat un săpun pentru aer.

Raţionamentul de exorcizare. Dacă chiar crezi că aşa ceva este posibil, atunci nicio exorcizare nu te mai poate salva.

Anti-Vaccinistul spune că vaccinurile au efecte adverse grave şi de aceea trebuie refuzate.Sâmburele de adevăr: da, vaccinurile au efecte adverse prezentate transparent în toate prospectele, pe site-urile producătorilor sau ale autorităţilor medicale. În SUA există inclusiv un site oficial, parte a unui amplu proiect, unde pot fi raportate orice efecte adverse. Dar efectele adverse serioase ale vaccinurilor sunt foarte foarte rare: în medie de unu la un milion. Aşadar te înţeleg dacă te temi pentru copilul tău atunci când îl vei vaccina. Dar dacă vei refuza vaccinarea din acest motiv, fii consecvent până la capăt. Nu te urca cu el în maşină, nu-i da nici măcar o mică aspirină, nu-l lăsa să facă drumeţii pe munte, nu-i permite să meargă în discoteci şi mai ales, mai ales!, nu-l lăsa să meargă cu bicicleta. Din toate aceste activităţi se moare mult mai des decât din cauza vaccinării. E dovedit statistic. Anti-Vaccinistul spune că vaccinurile conţin chimicale şi, injectându-le, ne otrăvim copiii.Sâmburele de adevăr: aici nu există nici măcar un sâmbure de adevăr.Thimerosalul, cea mai frecventă substanţă acuzată, a fost retrasă cu mai bine de un deceniu în urmă de autorităţile medicale. Dar nu pentru că s-ar fi dovedit existenţa vreunei legături între Thimerosal şi autism, ci pentru că aceasta este strategia în medicină: fie şi atunci când există cea mai mică suspiciune, respectivul produs este retras până la apariţia de date solide.Anul trecut,. Au urmat şi alte studii cu acelaşi rezultat. Toate sunt publicate în cele mai serioase publicaţii ştiinţifice din lume, iar autorii provin de la cele mai bune universităţi medicale existente.Anti-Vaccinistul spune că vaccinurile şi vaccinarea populaţiei sunt o conspiraţie a marilor companii farmaceutice care vor să se îmbogăţească.Sâmburele de adevăr: da, industria farmaceutică este printre cele mai corupte din lume dar si printre cele mai reglementate. Aprobarea unui medicament sau vaccin este foarte laborioasă şi durează aproximativ 10 ani, după foarte multe teste şi verificări din partea autorităţilor. În Statele Unite, doar în ultimii trei ani companiile farma au plătit amenzi de 18 miliarde de dolari. Aceste verificări draconice sunt, de altfel, una dintre nemulţumirile industriei farma.Anti-Vaccinistul întreabă nedumerit de ce copilul lui nevaccinat e un pericol pentru restul comunităţii. Şi susţine că oricum anticorpii din laptele matern protejează copilul până ce sistemul său imunitar se maturizează.Sâmburele de adevăr: aici nu există nici măcar un sâmbure de adevăr.Pentru multe dintre vaccinurile copilăriei, efectul protector complet nu poate fi atins înainte de un an. Prin urmare, toţi bebeluşii până într-un an sunt expuşi unei potenţiale epidemii. Mai rău: gravidele sunt în pericol. Efectul protector al vaccinurilor primite în copilărie începe să diminueze după 20 de ani de la administrare. Astfel, dacă o gravidă de 30 de ani este expusă unei epidemii de rubeolă declanşate de scăderea ratei vaccinării sub 80% (cum s-a întâmplat anul trecut în Bucureşti), există un risc considerabil să nască un copil cu handicap: surditate, retard mintal, malformaţii cardiace.Anti-Vaccinistul spune că reducerea considerabilă a numărului de boli pentru care astăzi există vaccinuri se datorează în special igienei crescute din lumea modernă, nu eficienţei vaccinurilor.Anti-Vaccinistul spune că există o conspiraţie generală formată din toate universităţile de medicină din lume, autorităţile medicale din toate ţările, toate publicaţiile ştiinţifice, majoritatea covârşitoare a oamenilor de ştiinţă din domeniu şi 90% din medicii practicieni. Toţi aceştia sunt în stăpânirea producătorilor de vaccinuri. Restul, inclusiv Anti-Vaccinistul, sunt eroi care îndrăznesc să înfrunte „dictatura medicală”.

PS. Criza vaccinării apărută în România (scădere de 20% a vaccinării în Bucureşti în 2014) poate fi rezolvată doar dacă autorităţile medicale vor construi pe încredere, nu pe frică. Este important ca recomandările oficiale să fie cât se poate de nuanţate în funcţie de fiecare vaccin. Dar statul trebuie în primul rând să asigure aprovizionarea continuă cu vaccinuri, necesitate despre care HotNews a scris deja aici.

Dacă doriţi să aprofundaţi subiectul, puteţi citi textele publicate aici şi aici de medicul Gabriel Diaconu. Sau abordarea umoristică dar excelent argumentată aici de dr. Ionut Sendroiu. Puteţi trece în revistă argumentele prezentate aici de Cristian Ghinea. Si aici puteţi găsi o serie de articole care intră în mai multe detalii.